BASES REGULADORAS DO PROGRAMA DE TRANSPORTE DE ESTUDANTES E DO PROCESO DE CONCESIÓN DAS BONIFICACIÓNS PARA USO DO MESMO DURANTE O CURSO ACADÉMICO 2019-2020
ADMINISTRACIÓN LOCAL — Municipal — Lalín (Subvencións e axudas, 21/08/2019)

O Concello de Lalín convoca a concesión de bonificacións do uso de transporte por parte de estudantes que cursen estudos en algunhas das cidades universitarias de Galicia conforme ás bases aprobadas pola Xunta de Goberno Local en sesión celebrada o día 12 de agosto de 2019: A Constitución española de 1978 no artigo 27, establece o dereito á educación, e, entre outros, que os poderes públicos teñen que garantir ese dereito. Así mesmo, na artigo 9 se establece que lle corresponde aos poderes públicos, entre outros, promover as condicións para a igualdade do individuo e remover os obstáculos que impidan ou dificulten a súa plenitude e facilitar a participación na vida política, económica, cultural e social. E no artigo 40 establece que os poderes públicos promoverán as condicións favorables para o progreso social e económico, e no punto 2 do mesmo artigo recolle que os poderes públicos fomentarán unha política que garante a formación. A Lei 7/1985, Reguladora das bases de réxime local, no seu artigo 25.2. modificada pola Lei 27/2013, de 27 de decembro, de racionalización e sostenibilidade da administración local, atribúe aos concellos competencias en materia de avaliación e información de situacións de necesidade social e atención inmediata a persoas en situación ou risco de exclusión social. A Lei 5/1997, do 22 de xullo, de Administración Local de Galicia, no artigo 80 establece que os concellos, para a xestión dos seus intereses e no ámbitos das súas competencias, poderán promover toda clases de actividades e prestar tódolos servizos públicos que contribúan a satisfacer as necesidades dos cidadáns. A Lei Orgánica 2/2006, de 3 de maio, de Educación no seu artigo 3.2 establece como ensinanzas que ofrece o sistema educativo: educación infantil, primaria, secundaria obrigatoria, bacharelato, formación profesional, ensinanzas de idiomas, artísticas, deportivas, educación de persoas adultas e ensinanza universitaria. A Lei 13/2008, do 3 de decembro, de Servizos Sociais de Galicia no artigo 1.3, recoñece que un dos obxectivos da Lei, é a posibilidade de coordinación do sistema galego de servizos sociais cos demais elementos do sistema galego de benestar e coas política públicas sectoriais que incidan sectorial ou transversalmente na mellora do benestar da cidadanía galega. A mesma Lei 13/2008, no seu artigo 3 establece como obxectivos do sistema galego de servizos sociais, entre outros, dar protección e oportunidades sociais e educativas, proporcionar oportunidades e recursos que garante a igualdade e facilitar a aplicación efectiva nos seus servizos e programas de políticas transversais que incidan na eliminación de todo tipo de discriminación selectiva e exclusión social; e garantir o apoio ás familias como marco de referencia no que se desenvolven as persoas. Os concellos configúranse como as institucións máis próximas aos cidadáns e, en consecuencia, están en situación de avaliar en mellores condicións o grao de diversidade da demanda de atención social, artellar a oferta e optimizar os recursos. Polo que o Concello de Lalín sendo coñecedor das necesidades de recursos para a atención das/os estudantes e das carencias deses recursos, considera necesario o establecemento de liñas de colaboración entre o Concello de Lalín e as empresas de transporte regular de viaxeiros/as, co obxecto de facilitar o acceso dos/as alumnas/os ás diversas cidades universitarias de Galicia, para mellorar a oferta actual en materia de educación. A política social e educativa do Concello de Lalín, parte da concepción de que a educación debe contribuír a ofrecer as mesmas posibilidades a todas as persoas, polo que se considera necesario a implantación de servizos e programas educativos complementarios, que constitúan un apoio ás familias e garanten un acceso mais igualitario á educación e á formación. Neste marco normativo e para a consecución das políticas sociais e educativas sinaladas, dende a Concellería de Política Social do Concello de Lalín, considerase necesario impulsar, dende o ámbito das competencias municipais, e mediante os instrumentos legais oportunos, o servizo complementario de transporte para as/os alumnas/os residentes e empadroadas/os en Lalín, que cursen estudos nas cidades universitarias da Comunidade Autónoma de Galicia. Constitúe o obxecto destas bases regular o programa de transporte e o proceso de concesión das bonificación do uso do transporte polas/os estudantes residentes e empadroadas/os no Concello de Lalín, que cursen estudos en algunha das cidades universitarias de Galicia, durante o curso 2019/2020. A bonificacións previstas nas presentes bases, outorgaranse de acordo cos principios de publicidade, concorrencia e obxectividade. Contribuír a reducir os efectos negativos nas economías familiares mais débiles, producidas polos gastos derivados do uso do transporte dende Lalín ás/aos diversas/os cidades/distritos universitarios/as, das/os estudantes residentes e empadroadas/os no Concello de Lalín. Os gastos xerados das bonificacións concedidas ao abeiro das presentes bases, irán a cargo das partidas orzamentarias 326.489.20 e 326.489.21 para os exercicios económicos do ano 2019 e 2020. Para as dúas anualidades (2019 e 2020) os importes máximos ascenderían a: Partida orzamentaria 326.489.20: 9.300€ Partida orzamentaria 326.489.21: 4.200€ 1. Establécense dúas modalidades de bonificación para o transporte de estudantes: a. Modalidade diaria, para as persoas que empreguen os bonos diariamente de luns a venres, ámbolos dous inclusive. b. Modalidade semanal, para as persoas que empreguen os bonos dúas veces por semana e calquera día de semana: unha para acudir á localidade onde estea situado o centro no que cursa estudos e outra para regresar ao seu domicilio no Concello de Lalín.2. O/A solicitante deberá marcar na solicitude o tipo de modalidade que elixe. Pasados dous meses, a contar dende o día seguinte a aprobación da concesión ou denegación por parte da Xunta de Goberno Local, as solicitudes de cambio de modalidade non serán admitidas, salvo, causa grave sobrevida e debidamente xustificada. Poderán beneficiarse dos bonos regulamentados polas presentes bases as persoas de nacionalidade española, residentes e empadroadas no Concello de Lalín, que reúnan os requisitos establecidos na base sexta. Así mesmo, as persoas estranxeiras empadroadas e residentes no Concello de Lalín, poderán igualmente ser beneficiarias, sempre que se atopen en situación administrativa regular e cumpran as condicións establecidas na Lei Orgánica 4/2000, sobre dereitos e liberdades dos estranxeiros en España, e os requisitos establecidos en estas bases. Para ser beneficiarios/as das bonificacións establecidas en estas bases, as persoas solicitantes deberán cumprir os seguintes requisitos: 1. Ser residente e figurar empadroado/a no Concello de Lalín.2. Ter presentada en tempo e forma a correspondente solicitude, segundo o establecido na base novena.3. Estar matriculado/a ou ter reserva de matricula para o curso académico de 2019/2020, nas seguintes ensinanzas: a) Ensinanza universitaria. b) Ensinanzas artísticas superiores: estudios superiores de música e danza, ensinanzas de arte dramático, ensinanzas de conservación e restauración de bens culturais e estudios superiores de artes plásticas e deseño. c) Formación profesional nas modalidades de grao medio e superior.4. Estar cursando estudos de primeira carreira, sempre que non sexan un segundo ciclo de continuidade dunha diplomatura ou do primeiro ciclo dunha licenciatura.5. Que a/s ensinanza/s na/s que se matricule o/a alumno/a non se imparta/n en centros educativos do Concello de Lalín.6. Estar matriculado/a en un ciclo formativo de grao medio ou superior no curso académico 2019/2020 en centro/s educativo/s ubicado/s en un distrito universitario ou cidade universitaria.7. Estar ao corrente de obrigas coa axencia tributaria, coa Seguridade Social e co Concello de Lalín.8. Non estar inhabilitado/a nin incurso/a en ningunha das causas de prohibición sinaladas no artigo 10 da Lei 9/2007, do 13 de xuño, de subvencións de Galicia e no artigo 13 da Lei 38/2003, do 17 de novembro, Xeral de Subvencións para obter a condición de beneficiario/a da subvención. Este extremo acreditarase mediante declaración responsable asinada polo/a solicitante. A tenor do sinalado na base anterior, quedan excluídas as persoas que estean matriculadas nos seguintes estudos: 1. Bacharelato nas súas tres modalidades: ciencias, artes, humanidades e ciencias sociais.2. Ensinanzas de idiomas: estudios cursados nas escolas oficiais de idiomas.3. Máster, posgrao, e doutoramento. — As solicitudes de bonificación, xunto coa documentación, presentaranse no Rexistro Xeral do Concello de Lalín ou ben por calquera dos medios establecidos nas leis de procedemento administrativo. — O prazo para presentar as solicitudes será de quince días naturais a contar dende o seguinte á publicación das bases no Boletín Oficial da Provincia de Pontevedra. As solicitudes formalizaranse segundo o modelo de instancia establecido ( ANEXO I ) e terá que ir acompañada da seguinte documentación: 1. Copia cotexada do DNI, NIE ou pasaporte do/a solicitante en vigor.2. Unha fotografía tamaño carne da/o solicitante.3. Xustificante de matrícula nos centros de ensino onde se cursen as ensinanzas reguladas na base sexta.4. Declaración do IRPF do exercicio 2018 de TODOS OS membros que compoñan a unidade familiar (poderá ser solicitada polo Concello de Lalín, previa autorización da/s persoa/s interesada/s con copia do seu NIF/NIE–ANEXO IV ) ou certificación negativa expedida pola Administración Tributaria.5. En caso de variacións significativas nos ingresos no ano 2019 en relación á última declaración da renda correspondente ao último exercicio económico impositivo, achegaranse xustificantes de ingresos dos seis meses inmediatamente anteriores á data de presentación de solicitude.6. No suposto de percibir pensión de gran invalidez: certificado de pensións do ano 2018.7. Calquera outro tipo de documentación xustificativa de ingresos necesaria para a resolución do expediente solicitada polo persoal técnico do Concello.8. ANEXO II – declaración responsable e de axudas.9. ANEXO III – información básica sobre protección de datos. No seu defecto, declaración xurada de ingresos de tódolos membros da unidade familiar de conformidade co artigo 69 da Lei 39/2015.10. Achegarase calquera outras medio de proba que se considere necesario aportar para informar dalgunha circunstancia excepcional que poida ser necesaria alegar para a resolución do seu expediente. As solicitudes valoraranse de acordo ao criterio de renda per capita familiar mensual. A efectos das presentes bases considerarase unidade familiar a formada pola persoa solicitante, pai, nai, titor/a e os/as irmáns/ás do/a solicitante menores de 26 anos que convivan no domicilio familiar ou maiores cun grao de discapacidade recoñecido igual ou superior ao 33%. No caso de unidades familiares monoparentais incrementarase en 0,8 unidades o número real de membros que compoñen a unidade familiar. Enténdese por renda per capita familiar mensual o resultado de dividir a suma total dos ingresos de todos os membros computables da unidade familiar entre doce e entre o número de membros computables. Para determinar as contías de bonificación, utilizase o Indicador Público de Renda de Efectos Múltiples (IPREM) como referencia para a concesión das devanditas bonificacións para uso do transporte universitario. O IPREM fixado para o ano 2018 é de 537,84 €, segundo o establecido na Lei 6 / 2018, de 3 de xullo, de Orzamentos Xerais do Estado para o ano 2018, o cal segue estando en vigor ao non aprobarse os Orzamentos Xerais do Estado para o ano 2019. En base ao sinalado, o cadro de bonificacións segundo a modalidade a utilizar, serán os seguintes: Para a execución deste programa, o Concello de Lalín, tramitará dous contratos menores coas empresas adxudicatarias do contrato de xestión de servizo público de transporte regular de viaxeiros con saída dende o Concello de Lalín e con destino ás diferentes cidades nas que se imparten estudos universitarios. En virtude deses contratos, as empresas ofertan diferentes porcentaxes de bonificación sobre o custo dos billetes en todos os destinos, en ámbalas dúas modalidade de bonos, as cales están autorizadas pola Dirección Xeral de Mobilidade de Xunta de Galicia.(Achegase como ANEXO I a táboa de bonificación e de prezos dos billetes presentados polas dúas empresas) Tendo en conta o sinalado e segundo as tarifas actuais de custo dos billetes, e na aplicación das presentes bases, os custes para as persoas beneficiarias do transporte de estudantes, e os custes por parte do Concello, segundo a modalidade e nivel de rendas, será o sinalado no presente cadro: A instrución do procedemento corresponderalle a un/unha técnico/a do Concello, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución. Constituirase unha Comisión Avaliadora que estará composta por: Presidente: Concelleira de Política Social. Vogais: técnicos/as da Concellería de Política Social. A Comisión Avaliadora valorará as solicitudes presentadas segundo os criterios establecidos na Base 11, e elaborará unha acta na que se concrete o resultado de dita valoración. A Comisión Avaliadora terá competencia para a interpretación das Bases no caso de que poida xurdir algunha incidencia ao respecto. A tal efecto, deberá deixar constancia daquelas interpretacións que no seu caso xurdan ou ben na acta ou ben en informe elaborado a tal efecto, correspondendo en última instancia á Xunta de Goberno Local a aprobación das mesmas. O órgano instrutor, á vista do expediente e do informe da Comisión Avaliadora, formulará proposta de resolución á Xunta de Goberno Local, órgano competente para resolver. A proposta de resolución deberá expresar: — Relación de solicitantes aos/ás que se propón conceder a bonificación con especificación da contía de subvención proposta para cada un de eles/elas. — Especificación dos criterios seguidos, xunto coa súa valoración. — No seu caso, causas da desestimación de solicitudes presentadas ou da denegación de bonificación solicitada. No suposto que as demandas de bonificación supere o crédito orzamentario previsto, a orde de prelación virá dada pola aplicación das seguintes variables: 1. Terán prioridade as solicitudes con menores rendas familiares.2. No suposto de igualdade de rendas, terá preferencia a solicitude con maior numero de fillas/os estudando.3. No suposto de coincidencia de rendas e número de fillas/os estudando, a prioridade virá dada polo número de rexistro da solicitude (de menos a mais). No caso de resultar denegadas farase constar algúns dos seguintes motivos: Presentación da solicitude fóra de prazo. Presentación da documentación requirida fóra de prazo. Non presentación da documentación. Superar o límite de ingresos estipulado en estas bases O/A alumno/a non está matriculado/a. Falta de dotación orzamentaria. As persoas beneficiarias das bonificacións ao abeiro de estas bases, terán as seguintes obrigas: a) Cumprir o obxectivo, realizar a actividade ou adoptar o comportamento que fundamenta a concesión das subvencións. b) Recoller os carnés e os bonos antes do 1 de xaneiro de 2020. Xa que a partires do 1 de xaneiro de 2020 os carnés e os bonos que non fosen retirados quedarán inmediatamente anulados. c) Xustificar ante o Concello de Lalín ou a entidade colaboradora, se é o caso, o cumprimento dos requisitos e das condicións, así como a realización da actividade e o cumprimento da finalidade que determinen a concesión da bonificación. d) Someterse ás actuacións de comprobación, que efectuará o Concello de Lalín, para o que se achegará canta información lle sexa requirida no exercicio das actuacións anteriores. e) Comunicarlle ao Concello de Lalín a modificación das circunstancias que fundamentasen a concesión da bonificación. As bonificacións reguladas nestas bases serán compatibles con calquera outra establecida tanto polas administracións públicas ou calquera dos seus organismos, entes ou sociedades, así como por calquera entidade privada. Contra as resolucións administrativas que se adopten poderá interpoñerse, potestativamente, recurso de reposición perante o Concello de Lalín no prazo dun mes. Entenderase desestimado se, transcorrido o prazo dun un mes, non ten recibido contestación. Neste caso poderá interpoñerse recurso contencioso – administrativo perante o Xulgado do Contencioso – Administrativo tal como prevé o artigo 8 da Lei 29/1998, de 13 de xullo, reguladora da Xurisdición Contencioso – Administrativo, no prazo de dous meses. Son causas de reintegro, xunto cos intereses de demora correspondentes dende o momento do seu pago, as establecidas no Título II da Lei 9/2007, do 13 de xuño, de Subvencións de Galicia. As persoas beneficiarias das subvencións quedarán sometidas ás responsabilidades e ao réxime sancionador establecidos na Lei 38/2003, do 17 de novembro, Xeral de Subvencións, na Lei 9/2007, do 13 de xuño, de Subvencións de Galicia e demais normativa concordante. RESPONSABLE: O Concello de Lalín é o responsable dos datos persoais facilitados polas persoas solicitantes. FINALIDADE: A finalidade da súa recollida e tratamento é a instrución do procedemento para a concesión de bonificacións para o uso do programa de transporte de estudantes para o curso 2019/2020 e que obxecto de estas bases, a práctica das publicacións, comunicacións e notificacións de obrigado cumprimento, o seguimento e comprobación da/s bonificacións. DESTINATARIOS: Poderán ser cedidos a outras Administracións, organismos e institucións, asumindo estas as obrigas dos responsables de tratamento de datos. Tamén poderán ser cedidos en cumprimento dun mandato legal ou xudicial e verificados e cotexados con calquera outros dos que as demais Administracións dispoñan a fin de comprobar a súa exactitude e veracidade. Por último, tamén poderá ter acceso a empresa adxudicataria que preste o servizo, cumprindo coas obrigas do artigo 28 do RGPD na súa función de encargados do tratamento. LEXITIMACIÓN: A base lexitimadora do tratamento previsto reside no consentimento expreso das persoas que representan ás entidades solicitantes e no exercicio lexítimo das competencias municipais atribuídas pola normativa de réxime local e sectorial de servizos sociais. DEREITOS: As persoas interesadas poden exercitar os dereitos de acceso, rectificación, supresión, oposición, limitación do tratamento e portabilidade así como opoñerse á toma de decisións individuais automatizadas, incluída a elaboración de perfís, na forma prevista na normativa vixente, perante o órgano responsable do ficheiro–Concello de Lalín–. Así mesmo, teñen dereito a presentar unha reclamación perante a Axencia Española de Protección de Datos (www.aepd.es). Disporán de máis información na web municipal ou contactando co delegado de protección de datos no enderezo: dpd@lalin. gal. Lalín,13 de agosto de 2019 Mª Paz Pérez Asorey Concelleira de Política Social Documento asinado dixitalmente ao marxe